Han er sigtet for sammen med en medgerningsmand at have udøvet vold herunder spark i bryst og eller hoved mod en person, som efterfølgende afgik ved døden. Det oplyser anklager Karina Skou fra Nordjyllands Politi, skriver nordjyske.dk. Episoden fandt sted i Nibe ved Aalborg fredag 29. maj mellem klokken 23.30 og 00.31. Grundlovsforhøret blev afviklet for lukkede døre af hensyn til den videre efterforskning. Kun den ene af de to sigtede er blevet fremstillet i grundlovsforhør. Han kærede straks varetægtsfængslingen. Retten begrundede varetægtsfængslingen med, at der i hvert fald var mistanke om almindelig vold.

Referat:
Søndag blev en 33-årig mand fremstillet i grundlovsforhør ved Retten i Aalborg og varetægtsfængslet indtil torsdag sigtet for vold med døden til følge.